आईयूआई (iui) उपचार के फ़ायदे क्या हैं?
भले ही आईयूआई की सफलता दर आईवीएफ से कम है, मगर आईयूआई उपचार के कुछ लाभ भी हैं। आयूआई से गर्भधारण करने के फ़ायदे इस प्रकार हैं : आईयूआई में नेचुरल साइकिल का पालन किया जाता है, जो आईवीएफ जैसे उपचारों की तुलना में शरीर और गर्भाशय पर कम आक्रामक होता है। आईवीएफ की तरह आईयूआई जटिल नहीं होता है और अंडे की गुणवत्ता भी प्रभावित नहीं होती है। नियमित सेक्स की तुलना में IUI उपचार से प्रेग्नेंट होने की संभावना बढ़ जाती है। आईयूआई प्रक्रिया में ओवेरियन हाइपरस्टीमुलेशन सिंड्रोम (ovarian hyperstimulation syndrome) होने की संभावना कम होती है। आईयूआई, ये समझने का एक शानदार तरीका है कि आईवीएफ जैसे उपचार के लिए सीधे जाने से पहले शरीर कैसे रियेक्ट करेगा। इसके अलावा, यह एक चक्र बर्बाद नहीं करने में मदद कर सकता है। आईयूआई की लागत आईवीएफ से कम है, जो आसानी से अधिकांश दंपत्ति के लिए संभव है।